
Parengto sprendimo projekto tikslai ir uždaviniai. 
Sprendimo projekto tikslas – pakeisti Šiaulių miesto savivaldybės tarybos 2018 m. rugsėjo 6 d. sprendimą Nr. T-288 „Dėl Vietinės rinkliavos už leidimo prekiauti ar teikti paslaugas Šiaulių miesto savivaldybės viešosiose vietose išdavimą nuostatų patvirtinimo“.
Sprendimo projekto uždaviniai: pakeisti Vietinės rinkliavos už leidimo prekiauti ar teikti paslaugas Šiaulių miesto viešosiose vietose išdavimą nuostatus, patvirtintus Šiaulių miesto savivaldybės tarybos 2018 m. rugsėjo 6 d. sprendimo Nr. T-288 „Dėl Vietinės rinkliavos už leidimo prekiauti ar teikti paslaugas Šiaulių miesto savivaldybės viešosiose vietose išdavimą nuostatų patvirtinimo“ 1 punktu (toliau – Nuostatai):
- pataisyti Nuostatų suvestinėje redakcijoje (TAR nuo 2023-12-22) pastebėtus techninius neatitikimus, patikslinti Nuostatų pavadinimą, pakeisti (papildyti) Nuostatų 91.1, 91.2 papunkčių, 121 punkto formuluotes, susijusias su vietinės rinkliavos už leidimo prekiauti (teikti paslaugas) (toliau –vietinė rinkliava) dydžių indeksavimu.
Dabartinis sprendimo projekte aptariamų klausimų reguliavimas. 
Šiuo metu galioja Nuostatai, kurie paskutinį kartą pakeisti Šiaulių miesto savivaldybės tarybos 2023 m. gruodžio 21 d. sprendimu Nr. T-463 „Dėl Šiaulių miesto savivaldybės tarybos 2018 m. rugsėjo 6 d. sprendimu Nr. T-288 „Dėl Vietinės rinkliavos už leidimo prekiauti ar teikti paslaugas Šiaulių miesto viešosiose vietose išdavimą nuostatų patvirtinimo“ pakeitimo“ (Nr. T-463, paskelbta TAR 2023-12-21 (suvestinė redakcija nuo 2023-12-22).
Rinkliavų įstatymo 13 straipsnio 3 dalimi nustatyta, kad „<...> Savivaldybės taryba atskiru sprendimu gali vietinės rinkliavos dydį kartą per metus indeksuoti, taikydama metinį vartojimo kainų indeksą, jeigu jis didesnis negu 1,1.<…>“. Šis reglamentavimas perkeltas ir įtvirtintas Nuostatų 91 punkte. 
Sprendimo projekte numatytos naujos teisinio reglamentavimo nuostatos.
Sprendimo projekte numatyta pakeisti (patikslinti) Nuostatų pavadinimą (ankstesnėje redakcijoje buvo praleistas žodis „SAVIVALDYBĖS“). Siūloma pripažinti netekusiu galios Nuostatų 10.1.2 papunktį (atsižvelgus į Nuostatų suvestinėje redakcijoje TAR nuo 2023-12-22 pastebėtą šio papunkčio susidubliavimą su Nuostatų 10.2 papunkčiu).
Siekiant aiškesnio (detalesnio) reglamentavimo, susijusio su vietinės rinkliavos (įskaitant ir  Konkurso laimėtojo (pagal konkretų Konkurso objektą) pasiūlytos mokėti mėnesio vietinės rinkliavos) perskaičiavimu (indeksavimu), keičiamos Nuostatų 91.1, 91.2 papunkčių, 121 punkto formuluotės, Nuostatai papildomi 122 punktu (Nuostatų lyginamasis variantas pridedamas, sprendimo projekto 3 priedas).
Priėmus sprendimą, galimos pasekmės.
Priėmus sprendimą numatomos teigiamos pasekmės: detalesnis atitinkamų, su vietinės rinkliavos indeksavimu susijusių Nuostatų punktų reglamentavimas leis einamaisiais metais deramai indeksuoti vietinės rinkliavos dydžius.
Neigiamos pasekmės: nenumatoma.
Priėmus sprendimą, keičiami ar pripažįstami negaliojančiais teisės aktai.
Priėmus sprendimą, bus indeksuojami vietinės rinkliavos dydžiai ir keičiami (išdėstomi nauja redakcija) Nuostatų 1 ir 2 priedai.
Sprendimui įgyvendinti reikalingi priimti papildomi teisės aktai. 
Sprendimui įgyvendinti papildomų teisės aktų priimti nereikės.
Sprendimui įgyvendinti reikalingos lėšos.
Sprendimui įgyvendinti lėšos nereikalingos.
Sprendimo projekto antikorupcinis vertinimas.
Antikorupcinis vertinimas atliekamas, vadovaujantis Korupcijos prevencijos įstatymo 8 straipsnio nuostatomis (pažyma pridedama DVS „Avilys“). 
Sprendimo projektą parengė Šiaulių miesto savivaldybės administracijos Ekonomikos ir investicijų skyrius, vedėja – Aistė Petkuvienė (tel. (8 41) 596 283, el. p.: aiste.petkuviene@siauliai.lt). Tiesioginis rengėjas – Ekonomikos ir investicijų skyriaus vyr. specialistė Leta Rinkevičienė, tel. (8 41) 383 431, el. p.: leta.rinkeviciene@siauliai.lt. Projekto iniciatorius: Savivaldybės administracijos Ekonomikos ir investicijų skyrius.
Numatomo teisinio reguliavimo poveikio vertinimo rezultatai.
Numatomo teisinio reguliavimo poveikio vertinimas neatliktas, nes sprendimo projektu nėra numatoma reglamentuoti iki šiol nereglamentuotus santykius, ar iš esmės keisti teisinį reglamentavimą.

